Беларускія адмыслоўцы кажуць, што сітуацыя будзе ўскладняцца. На курс беларускага рубля аказвае ўплыў і дынаміка паступлення валютнай выручкі ў краіну. Акрамя таго, наяўнасць прапановы валюты на біржы была звязаная з перыядам выплаты квартальных падаткаў. То бок, прадпрыемствы прадавалі валюту, каб расплаціцца з бюджэтам. Зараз перыяд гэтых падатковых плацяжоў падыходзіць да канца, а павышэнне да 50% нарматыву па абавязковым продажы часткі валютнай выручкі ўжо не пакрывае попыту на валюту. Таму на таргах 27 студзеня попыт на валюту перавышаў прапанову амаль у 2 разы: $60,4 мільёна попыту супраць $38,3 мільёна продажу.